**אזהרות התצפיתניות** הן האזהרות שדיווחו התצפיתניות שבעוטף עזה על פעילות החמאס ליד גדר הגבול בשבועות ובחודשים שלפני שבעה באוקטובר. האזהרות לא קיבלו את היחס הראוי[דרושה הבהרה] להן והתפרסמו באמצעי התקשורת בשם "**מחדל התצפיתניות**".

רקע
---

### מוצבי התצפית בגבול עזה

  
שגיאות פרמטריות בתבנית:להשלים   
פרמטרי חובה [ נושא ] חסרים 

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
תצפיתניות הוצבו בחלק מהעמדות הקרובות לגבול ישראל–רצועת עזה, ללא נשק או מיגון.

דיווחים
-------

  
שגיאות פרמטריות בתבנית:להשלים   
פרמטרי חובה [ נושא ] חסרים 

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
על פי ראיונות ועדויות של תצפיתניות ששירתו בגזרה, בשבועות ובחודשים שלפני מתקפת הפתע נצפתה פעילות חריגה בסביבת הגדר. בין היתר דיווחו התצפיתניות כי הן ראו שיירות טנדרים, אימונים, תרגול השתלטות על טנק, ופיצוץ מטענים קרוב מאוד לגדר.

### היחס לדיווחים לפני המתקפה

גרפיטי בקריית המלאכה בתל אביב המציג 'תצפיתניות עם שפם' - ביקורת המייחסת את חוסר הקשב לאזהרות התצפיתניות לכך שמדובר בנשים.
עד לפני מתקפת הפתע על ישראל ב-7 באוקטובר 2023, נתפס תפקידן[דרושה הבהרה] בצה"ל לעיתים כנחות מבחינה מודיעינית. יש הסבורים כי נתונים ותובנות מודיעיניות שהופקו על ידי התצפיתניות לא קיבלו את המשקל וההתייחסות המתאימה. מעדויות שהצטברו, התצפיתניות התריעו מספר רב של פעמים אך המפקדים לא התייחסו לכך כאל מתקפה בסדר גודל כפי שאכן עמדה להתרחש.[דרושה הבהרה] בנוסף, הקונספציה של צה"ל הייתה כי קיימים אמצעים לאיתור ומניעת חדירות של מחבלים דרך הגדר והחיילות מוגנות, כך ש[דרושה הבהרה]תצפיתניות הוצבו בחלק מהעמדות הקרובות לגבול ישראל–רצועת עזה, ללא נשק או מיגון.
לאחר המתקפה על ישראל נשמעו טענות כי התצפיתניות סבלו מיחס מזלזל, בין היתר בשל מיקום תפקיד התצפיתנית בשרשרת הכוחות בצה"ל ומגדרן. נטען כי אם היו מקשיבים לתצפיתניות היה נמנע אסון.

### ההיבט המגדרי

התצפיתניות סבורות שלא הקשיבו להתרעותיהן בשל יהירות ושוביניזם. "זה מערך שכולו בנות צעירות ומפקדות צעירות", אמרה אחת מהן. "אין ספק שאם היו יושבים על המסכים האלה גברים, הדברים היו נראים אחרת". ד"ר כוכב אלקיים־לוי, משפטנית מהאוניברסיטה העברית ואוניברסיטת רייכמן, הסבירה ששוב ״הקול של נשים היה שקוף, לא נשמע. לא האמינו להן. בסוף מה שעומד בתשתית הוא חוסר אמון בסיסי בנשים״. בשנים האחרונות מגויסות רק נשים לתפקיד, בעוד בתפקידי הפיקוד הבכירים משמשים בעיקר גברים.

המתקפה על מוצב נחל עוז
----------------------

ב-7 באוקטובר 2023 מחבלי החמאס התקיפו וכבשו את מוצב נחל עוז. 15 תצפיתניות מגדוד 414 נהרגו במתקפה ו-7 נחטפו. אחת נהרגה בשבי, ואחת חולצה בחיים.

התצפיתנית רוני אשל צפתה ודיווחה בפירוט בזמן אמת על פיצוץ ומעבר הגדר, אך הצבא לא הופעל והתצפיתניות לא פונו במשך 6 שעות עד שמחבלי החמאס הגיעו לחדר המלחמה של התצפיתניות ורצחו את רוני אשל ושרפו את יתר התצפיתניות..

שאר התצפיתניות לא ראו את פריצת הגדר כי החמאס פוצץ את כל שאר המצלמות בעזרת רחפנים לפני הפריצה.

לאחר המתקפה
-----------

בינואר 2024 כ-50 חיילות שהתגייסו סירבו לשרת כתצפיתניות על רקע המחדל. חלקן נכלאו בבית כלא צבאי. כעבור יומיים הן שוחררו ושובצו בתפקידים אחרים.. באפריל 2024 מתגייסות נוספות סרבו לשרת כתצפיתניות

חודש אחרי הטבח, נחנך חמ"ל התצפיתניות החדש של גזרת נחל עוז במחנה רעים.

תחקירים
-------

  
שגיאות פרמטריות בתבנית:להשלים   
פרמטרי חובה [ נושא ] חסרים 

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש לכתוב בערך את ממצאי התחקירים. לא מספיק לכתוב שהתחקירים שודרו.
תחקירים התבססו, בין היתר, על תמליל הקלטת הדיווח בקשר בזמן אמת של התצפיתנית רוני אשל על פריצת הגדר ועל תיעוד של רצח וחטיפת התצפיתניות מחמ"ל נחל עוז שצולם במצלמות שהמחבלים נשאו עליהם..
ב-25 באוקטובר 2023 תוכנית הטלוויזיה "זמן אמת" המשודרת בכאן 11 פרסמה את תחקירה בעניין מחדל התצפיתניות. כשישה ימים לאחר מכן פרסמה התוכנית עדויות חדשות של התצפיתניות. הוריה של התצפיתנית רוני אשל חקרו את המחדל באופן עצמאי והתראיינו לחדשות 12 בכתבה ששודרה בדצמבר 2023. בינואר 2024 התחקיר שלהם פורסם ב-BBC הבריטי..

הערות שוליים
------------

1. 1 2  נטעלי שם טוב, חמישה שבועות בלעדיהם: הקהילות שנמחקו והשאלות שנותרו פתוחות, באתר חדשות 13, 10 בנובמבר 2023
2. ↑  חדשות הבוקר, ‏"דיברו על זה שעומד לקרות משהו, כתבתי הכל במחשב והעברתי הלאה. לא יודעת מה קרה עם זה", באתר ‏מאקו‏, 26 באוקטובר 2023
3. ↑  בת-חן אפשטיין אליאס, מרב סבר, "הבסיס הפך מהבית השני שלי לבית קברות": התצפיתניות מגבול עזה פותחות את הלב, באתר ישראל היום, 12 באוקטובר 2023
4. 1 2  אלי אשכנזי‏, הורי התצפיתניות מנחל עוז: "הן הכירו את השטח הכי טוב, אבל אמרו להן - 'אתן המודיעין הכי נחות'", באתר וואלה!‏, 3 בנובמבר 2023
5. 1 2 3 4  נטע סרוסי, ‏מוכשרות, חדות ומקצועיות: למה לא הקשיבו לתצפיתניות, באתר גלובס, 10 בנובמבר 2023
6. ↑  אתר למנויים בלבד יניב קובוביץ, "מי שיגיד שאי אפשר היה לדעת - משקר": התצפיתניות ראו את חמאס נערך לטבח, אך דבר לא נעשה, באתר הארץ, 18 בנובמבר 2023
7. ↑  אתר למנויים בלבד יניב קובוביץ, "מי שיגיד שאי אפשר היה לדעת - משקר": התצפיתניות ראו את חמאס נערך לטבח, אך דבר לא נעשה, באתר הארץ, 18 בנובמבר 2023
8. 1 2  ירון אברהם, ‏מזיהוי המחבלים ועד "פרש טורקי מלא": הקלטות הקשר הדרמטיות מחמ"ל התצפיתניות, באתר ‏מאקו‏, 20 במרץ 2024
9. ↑  שי לוי, ‏מכת הפתיחה בעזה: מצלמות התצפית הופצצו, המאו"ג היה נצור, באתר ‏מאקו‏, 11 באוקטובר 2023
10. ↑  יואב זיתון, רועי רובינשטיין, עשרות סירבו להיות תצפיתניות. הגרי: עלינו לשכנע לשרת ולהסביר כמה התפקיד חשוב, באתר ynet, 23 בינואר 2024
11. ↑  יואב זיתון, סערת התצפיתניות: המתגייסות שוחררו מהכלא הצבאי - ושובצו לתפקידים אחרים, באתר ynet, 25 בינואר 2024
12. ↑  ראו כאן
13. ↑  חמ"ל תצפיתניות נחל עוז נפתח במיקום חדש: "נמשיך להילחם לזכר חברותינו", באתר ‏מאקו‏, 6 בנובמבר 2023
14. ↑  קורין אלבז-אלוש, התצפיתניות חזרו לחמ"ל שבו נהרגו חברותיהן: "באנו לטרוף - בשבילן", באתר ynet, 7 בנובמבר 2023
15. ↑  "הסרטון הוכיח שזה גרוע יותר ממה שדמיינו", באתר ‏מאקו‏, 11 באפריל 2024
16. ↑
17. ↑   זמן אמת עונה 7 | פרק 11 - העדויות החדשות של התצפיתניות - פרק מלא, 1 בנובמבר 2023, כתבה בערוץ "כאן 11 - תאגיד השידור הישראלי", באתר יוטיוב
18. ↑  מתוך "זמן אמת" | מחדל התצפיתניות - עדויות נוספות, באתר כאן – תאגיד השידור הישראלי, 31 באוקטובר 2023
19. ↑  יונית לוי, ‏מחדל התצפיתניות | הוריה של רוני ז"ל מנהלים חקירה עצמאית, חברותיה: "התייחסו אלינו כ'עיניים' בלבד", באתר ‏מאקו‏, 3 בדצמבר 2023
20. ↑  איתן גליקמן, אביה של התצפיתנית אחרי תחקיר BBC: "המחדל הגדול היה רשום על הקיר", באתר ynet, 16 בינואר 2024

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אזהרות התצפיתניות (2023)"**.